
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1957 

31 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Κοινού Υπηρεσιακού Συμβουλίου 

Ν.Π.Δ.Δ. Ν. Έβρου. 1 

Αύξηση του αριθμού ημερών μετακίνησης εκτός 
έδρας των υπαλλήλων που υπηρετούν σε Δ/νσεις 

της Νομαρχιακής Αυτοδιοίκησης Ηλείας. 2 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «Παιδικοί Σταθμοί Δήμου Αγίας Τριά- 

δος» Ν. Καστοριάς. 3 

Τροποποίηση Οργανισμού Εσωτερικής Υπηρεσίας, 

Δήμου Μαργαριτίου Νομού Θεσπρωτίας. 4 

Χορήγηση άδειας άσκησης επαγγέλματος Κοινωνικού 
Λειτουργού στην ΜΕΛΛΟΥ ΑΓΓΕΛΙΚΗ του Γεωργίου 5 


Διόρθωση σφάλματος στην Φ. 20138/οικ. 29224/2023/ 
23.1.2004 απόφαση του Υπουργού Απασχόλησης 
και Κοινωνικής Προστασίας. 6 


ΑΠΟΦΑΣΕΙ Σ 

Αριθ. 9986 (1) 

Συγκρότηση Κοινού Υπηρεσιακού Συμβουλίου 
Ν.Π.Δ.Δ. Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

Τις διατάξεις: 

α. Των άρθρων 9 και 11 παρ. 5 και 7 του Ν. 3260/2004 
(ΦΕΚ151 Α'). 

β. Του Ν. 2503/1997 Διοίκηση, οργάνωση στελέχωση 
της Περιφέρειας. 

γ. Της παραγράφου Β4 του άρθρου 40 του Ν. 1884/1990 
(ΦΕΚ81 Α'). 

δ. Του άρθρου 6του Ν. 2839/2000 (ΦΕΚ 196 Α'). 
ε. Την υπ’ αριθμ. 2439/20.4.2001 απόφαση Σύστασης - 
συγκρότησης του Κοινού Υπηρεσιακού Συμβουλίου 
Ν.Π.Δ.Δ. Νομού Έβρου. 

στ. Το γεγονός ότι από τις διατάξεις της απόφασης αυ¬ 
τής δε προκαλείται δαπάνη σε βάρος του κρατικού προϋ¬ 
πολογισμού γιατί το υπηρεσιακό συμβούλιο έχει ήδη συ- 


σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε πενταμελές υπηρεσιακό συμβούλιο αρ¬ 
μόδιο για όλο το προσωπικό των εποπτευομένων Ν.Π.Δ.Δ. 
του Νομού Έβρου ως εξής: 

Α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του Κοινού Υπη¬ 
ρεσιακού Συμβουλίου των Ν.Π.Δ.Δ. και υπηρετούν στο 
Νομό Έβρου με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλλου από τα λοιπά, εφόσον 
υπάρχει και έχει τις νόμιμες προϋποθέσεις. 

Β. Δύο αιρετούς εκπροσώπους των εργαζομένων με 
βαθμό «τουλάχιστον Α» με τους αναπληρωτές τους. 

2. Τα υπό στοιχεία α’ τακτικά μέλη της παρ. 1 ορίζονται 
από τον Γενικό Γραμματέα Περιφέρειας Α.Μ.Θ. από 
υπαλλήλους που πληρούν τις προϋποθέσεις να επιλε- 
γούν ως Προϊστάμενοι Διευθύνσεων σύμφωνα με τις δια¬ 
τάξεις του άρθρου 11 του Ν. 3260/2004 . 

3. Τα υπό στοιχεία α' αναπληρωματικά μέλη της παρ. 1 
της παρούσης ορίζονται από τον Γ ενικό Γ ραμματέα Περι¬ 
φέρειας Α.Μ.Θ. από υπαλλήλους που έχουν επιλεγεί ως 
Προϊστάμενοι Διευθύνσεων. 

4. Με την απόφαση ορισμού των μελών του κοινού υπη¬ 
ρεσιακού συμβουλίου, ορίζεται ως πρόεδρος ένα από τα 
τακτικά μέλη με αναπληρωτή του, επίσης ένα από τα μέλη 
αυτά. Στην περίπτωση που προεδρεύει ο αναπληρωτής 
του προέδρου θα συμμετέχει ως τακτικό μέλος ο αναπλη¬ 
ρωτής του προεδρεύοντος. 

5. Γραμματέας του κοινού υπηρεσιακού συμβουλίου 
ορίζεται υπάλληλος με βαθμό Γ' με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του κοινού υπηρεσιακού συμ¬ 
βουλίου είναι διετής. 

7. Όταν το κοινό υπηρεσιακό συμβούλιο κρίνει θέματα 
προσωπικού με σχέση εργασίας ιδιωτικού δικαίου, αντί 
των δύο αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 10 Δεκεμβρίου 2004 

Ο Γενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 16768 (2) 

Αύξηση του αριθμού ημερών μετακίνησης εκτός έδρας 
των υπαλλήλων που υπηρετούν σε Δ/νσεις της Νο¬ 
μαρχιακής Αυτοδιοίκησης Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 (Α 107) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις. 

2. Τις διατάξειςτου Ν. 2685/1999 (Α35) «κάλυψη δαπα¬ 
νών μετακινούμενων υπαλλήλων εντός και εκτός επικρά¬ 
τειας κ.α.». 

3. Τις διατάξειςτου άρθρου 25 παρ.βτου Ν. 2738/1999 
(Α 180) «Συλλογικές Διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις. 

4. Την υπ’ αριθ. 9766/22.7.2004 (Β 1215) απόφαση του 
Γενικού Γραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επιτρε- 
πομένων κατ’ έτος ημερών μετακίνησης εκτός έδρας των 
υπαλλήλων που υπηρετούν στη Ν.Α. Ηλείας 

5. Την ανάγκη μετακίνησης εκτός έδρας των υπαλλή¬ 
λων της Δ/νσης Αγροτικής Ανάπτυξης της Ν.Α. Ηλείας, 
που ασχολούνται σε τρέχοντα κοινοτικά προγράμματα 
και εργασίες επιτροπών (Καν. 1257/99, απόφαση 451/99- 
Επενδύσεις σε Γεωργικές εκμεταλλεύσεις -448/99- Πρό¬ 
γραμμα νέων Αγροτών, έλεγχος στα προγράμματα επι¬ 
δοτήσεων (σταφίδας - ελαιολάδου - ζώων, αποζημίωσης 
πληγέντων παραγωγών από πυρκαγιές), παραλαβή και 
ενημέρωση αμπελουργικού, σταφιδικού, ελαιοκομικού 
μητρώου με 50.000 εγγραφές, ως και παραλαβής αιτήσε¬ 
ων φυτουγειονομικού διαβατηρίου), ζημιές λόγω καύσω¬ 
να σε εξαγώγιμα φρούτα και κηπευτικά, ακριδοκτονία, 
δακοπροσβολή σε ελαιώνες, ζημιές σε σταφιδόκαροπο 
και αμπελοειδή. 


6. Την ανάγκη μετακίνησης εκτός έδρας των υπαλλή¬ 
λων της Δ/νσης Εμπορίου και Βιομηχανίας της Ν.Α. Ηλεί- 
αςγια τον έλεγχο των τροφίμων κατά και μετά την διάρ¬ 
κεια των Ολυμπιακών αγώνων. 

7. Την ανάγκη μετακίνησης εκτός έδρας των υπαλλή¬ 
λων της Δ/νσης Υγείας και Πρόνοιαςτης Ν.Α. Ηλείας, που 
ασχολούνται με την εφαρμογή των προγραμμάτων προ¬ 
ληπτικής ιατρικής σε περιοχές που επλήγησαν από θεο¬ 
μηνίες (πλημμύρες, πυρκαγιές), καταγραφή ζημιών σε οι¬ 
κίες και τον υγειονομικό έλεγχο σε τρόφιμα και ποτά και 
εφαρμογή των υγειονομικών διατάξεων κατά και μετά τη 
διάρκεια των Ολυμπιακών Αγώνων. 

8. Την ανάγκη μετακίνησης εκτός έδρας των υπαλλή¬ 
λων των Δ/νσεων Τεχνικών Υπηρεσιών, Πολεοδομίας-Χω- 
ροταξίας & Περιβάλλοντος της Ν.Α. Ηλείας, που ασχο¬ 
λούνται με καταγραφή ζημιών, επίβλεψη έργων, μελέτες 
για τη λειτουργία ΧΥΤΑ, με τον έλεγχο τήρησης των περι¬ 
βαλλοντικών όρων λειτουργίας βιομηχανικών και βιοτε¬ 
χνικών μονάδων του Νομού (εργοστάσια τυποποίησης 
τουρσιών, τομάτας) καθώς και άλλων ρυπογόνων πηγών 

9. Την ανάγκη μετακίνησης των υπαλλήλων της Δ/νσης 
Κτηνιατρικής της Ν.Α Ηλείας, καθώς καλούνται να χρησι¬ 
μοποιηθούν ως βοηθοί Κτηνιάτρου για προγράμματα φυ- 
ματίωσης-βρουκέλλωσης βοοειδών, Μελιταίου Πυρετού 
αιγοπροβάτων, καταρροϊκού πυρετού, εφαρμογή προ¬ 
γραμμάτων ΟΣΔΕ, κλασσική πανώλη χοίρων κ.λ.π. 

10. Την ανάγκη μετακίνησης των οδηγών της Δ/νσης Δι¬ 
οικητικών Υπηρεσιών της Ν.Α. Ηλείας, που μετακινήθη¬ 
καν για τις προαναφερόμενες εργασίες 

11. Το γεγονός ότι το ύψος της προκαλούμενης απάτην 
απόφαση αυτή δαπάνης θα βαρύνει τον προϋπολογισμό 
της Ν.Α. Ηλείας στον Κ.Α.Ε. 0711 και θα ανέλθει στο ποσό 
των 70.000,00 Ευρώ ετησίως, αποφασίζουμε: 

Εγκρίνουμε την υπέρβαση του ανωτάτου ορίου των επι- 
τρεπομένων ημερών μετακίνησης εκτός έδρας των υπαλ¬ 
λήλων των Διευθύνσεων της Ν.Α. Ηλείας, για το έτος 
2004, ως εξής: 


α/α ΥΠΗΡΕΣΙΑ 

ΚΑΤΗΓΟΡΙΑ 

ΚΛΑΔΟΙ 

ΑΥΞΗΣΗ ΗΜΕΡΩΝ 

1 

Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

ΔΕ 

ΟΔΗΓΟΙ 

120+60=180 

2 

Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΠΕ 

ΑΓΡ.ΟΙΚ.ΟΙΚΟΝ 

120+60=180 



ΠΕ-ΤΕ-ΔΕ 

ΔΙΟΙΚΗΤΙΚΟΙ 

120+60=180 



ΤΕ 

ΤΕΧΝΟΛΟΓΟΙ 

120+60=180 



ΔΕ 

ΟΔΗΓΟΙ 

120+60=180 

3 

Δ/ΝΣΗ ΚΤΗΝΙΑΤΡΙΚΗΣ 

ΔΕ 

ΔΙΟΙΚΗΤΙΚΟΙ 

120+40=160 



ΔΕ 

ΣΠΕΡΜΑΤΕΓΧΥΤΕΣ 

120+60=180 



ΔΕ 

ΟΔΗΓΟΙ 

60 



ΥΕ 

ΒΟΗΘΟΙ ΚΤΗΝΙΑΤΡΩΝ, ΕΡΓΑΤΕΣ 

120+40=160 

4 

Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

ΠΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+60=180 



ΤΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+60=180 



ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 

120+60=180 



ΥΕ 

ΕΠΙΜΕΛ., ΕΡΓΑΤΕΣ 

60+40=100 

5 

Δ/ΝΣΗ ΠΟΛΕΟΔΟΜΙΑΣ-ΧΩΡ/ΞΙΑΣ & ΠΕΡΙΒ/ΝΤΟΣ 

ΠΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+60=180 



ΠΕ 

ΠΕΡΙ Β ΑΛΛΟ ΝΤΟΛΟ ΓΟ1 

120+60=180 



ΠΕ 

ΓΕΩΛΟΓΩΝ 

120+60=180 



ΤΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 




ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 


6 

Δ/ΝΣΗ ΤΟΠΟΓΡΑΦΙΚΗΣ 

ΠΕ 

ΤΟΠΟΓΡΑΦΟΣ ΜΗΧΑΝΙΚΟΣ 

120+60=180 



ΤΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+40=160 



ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 

120+40=160 



ΔΕ 

ΔΙΟΙΚΗΤΙΚΟΙ 

120+60=180 

7 

Δ/ΝΣΗ ΥΓΕΙΑΣ-ΠΡΟΝΟΙΑΣ 

ΤΕ 

ΕΠΟΠΤΩΝ ΔΗΜ. ΥΓΕΙΑΣ, ΚΟΙΝΩΝΙΚΗΣ 





ΕΡΓΑΣΙΑΣ, ΝΟΣΗΛΕΥΤΙΚΗΣ 

120+60=180 

8 

Δ/ΝΣΗ ΕΜΠΟΡΙΟΥ-ΒΙΟΜΗΧΑΝΙΑΣ 

ΠΕ-ΤΕ-ΔΕ 

ΠΕ 

ΥΕ 

ΔΙΟΙΚΗΤΙΚΟΙ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 
ΕΠΙΜΕΛΗΤΩΝ 

120+60=180 

120+60=180 

120+40=160 

9 

Δ/ΝΣΗ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΠΕ 

ΜΗΧΑΝΟΛΟΓΟΙ ΜΗΧΑΝΙΚΟΙ 

120+60=180 



ΤΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+60=180 



ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 

120+40=160 

10 

Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ, Υ.Π.Ο.Π. 

ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 

120+60=180 



ΔΕ 

ΔΙΟΙΚΗΤΙΚΟΙ 

120+60=180 

11 

Δ/ΝΣΗ ΠΡΟΓΡΑΜΜΑΤΙΣΜΟΥ &ΣΧΕΔΙΑΣΜΟΥ 

ΔΕ 

ΠΛΗΡΟΦΟΡΙΚΗΣ 

80+40=120 




ΠΡΟΣΩΠΙΚΟΥ Η/Υ 

80+40=120 

12 

ΥΠΗΡΕΣΙΕΣ ΣΤΗΡΙΞΗΣ ΝΟΜΑΡΧΗ 

ΠΕ-ΤΕ-ΔΕ 

ΔΙΟΙΚΗΤΙΚΟΙ 

120+60=180 



ΤΕ 

ΜΗΧΑΝΙΚΟΙ (ΟΛΩΝ ΤΩΝ ΚΛΑΔΩΝ) 

120+60=180 



ΔΕ 

ΤΕΧΝΙΚΟΙ (ΟΛΩΝ ΤΩΝ ΕΙΔΙΚΟΤΗΤΩΝ) 

120+60=180 


Κατά τα λοιπά ισχύουν οι προηγούμενες σχετικές αποφάσεις μας. 

Η δαπάνη που θα προκληθεί από την εφαρμογή της απόφασης αυτής, θα βαρύνει τις πιστώσεις του προϋπολογισμού 
της Νομαρχιακής Αυτοδιοίκησης Ηλείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 21 Δεκεμβρίου 2004 

Ο Γενικός Γραμματέας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 


Αριθ. 4743 (3) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π.Δ.Δ. «Παιδικοί Σταθμοί Δήμου Αγίας Τριάδος» 
Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις: 

α) Του άρθρου 12 Ν. 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για την μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

β) του άρθρου 9 του Ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

γ) του άρθρου 12του Ν. 1188/1981 «Περίκυρώσεωςτου 
Κώδικα περί καταστάσεως Προσωπικού Οργανισμών Το¬ 
πικής Αυτοδιοίκησης» όπως αυτό αντικαταστάθηκε από 
τις όμοιες της παρ. 5 του άρθρου 8 του Ν. 2307/1995 
«Προσαρμογή Νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτ/ση 
και άλλες διατάξεις». 

δ) Του Ν. 1431/1984 (ΦΕΚ 46/τ.Α'/16.4.1984) «Ρύθμιση 
θεμάτων φορέων Κοινωνικής Πρόνοιας-Παιδικής Προ¬ 
στασίας και άλλες διατάξεις». 

ε) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων Διοίκη¬ 
σης», όπως ισχύει με τις τροποποιήσεις του. 

στ) Της παρ. 2α του άρθρου 1 του Ν. 2469/1997 (ΦΕΚ 
38/τ. Α'/14.3.1997) σχετικά με τον έλεγχο δαπανών που 
προκαλούν οι κανονιστικές διοικητικές πράξεις. 

ζ) Των Π.Δ. 50/2001 (ΦΕΚ 39/Α75.3.2001) «Καθορισμός 
των προσόντων διορισμού σε θέσεις φορέωντου Δημοσί¬ 
ου Τομέα», 37 α/1987 (ΦΕΚ 11 /Α'/1987) «Μερική επέκταση 
διατάξεων που ισχύουν για τους Δημοσίους Υπαλλήλους 
και Υπαλλήλους των άλλων νομικών προσώπων του Δη¬ 
μοσίου Δικαίου και στους Υπαλλήλους των ΟΤΑ και προ¬ 


σαρμογή στις ρυθμίσεις του Ν. 1586/1986» και 22/1990 
(ΦΕΚ 7/Α71990) «μερική επέκταση διατάξεων που ισχύ¬ 
ουν για τους Δημοσίους Υπαλλήλους των άλλων Νομικών 
Προσώπων δημοσίου δικαίου και στους Υπαλλήλους των 
ΟΤΑ» όπως ισχύουν κάθε φορά. 

η) Των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν. 

θ) Του άρθμ. 276/85 Π.Δ/τος (ΦΕΚ 102/1986 τ.Α') «Δυ¬ 
ναμικότητα και σύνθεση προσωπικού Κρατικών Παιδικών 
Σταθμών, Ίδρυση Βρεφικών Τμημάτων» και του 92/1989 
Π.Δ/τος (41/1989 τ.Α') με το οποίο τροποποιήθηκε το 
προηγούμενο ως προς την δυναμικότητα του ανωτέρω 
Παιδικού. 

ι) Τις υπ’ αριθμ. 2813/3.6.1987 (ΦΕΚ 22/Β71987) και 
Γ2β/5466/5.12.1988 (ΦΕΚ 900/Β/1988) αποφάσεις των 
Υπουργών Προεδρίας της Κυβέρνησης και Υγείας, Πρό¬ 
νοιας και Κοινωνικών Ασφαλίσεων σχετικά με την αντι¬ 
στοιχία των οργανικών μονάδων διαφορετικής ονομασίας 
Ιδρυμάτων Κοινωνικής Πρόνοιας εποπτευομένων από το 
Υπουργείο Υγείας & Πρόνοιας προς τις Διευθύνσεις, Τμή¬ 
ματα και αυτοτελή γραφεία και τον καθορισμό των κλά¬ 
δων Προϊσταμένων των μονάδων αυτών. 

ια) Τις διατάξεις του άρθρου 27 παρ. 2 του Ν. 3013/2002 
(ΦΕΚ 102/τ.Α/1.5.2002). 

ιβ) Την υπ’ αριθμ. 16/2004 απόφαση του Δημοτικού Συμ¬ 
βουλίου ΑΓΙΑΣ ΤΡΙΑΔΟΣ περί έγκρισης Οργανισμού Εσω¬ 
τερικής Υπηρεσίας του Ν.Π. «Παιδικοί Σταθμοί Δήμου 
ΑΓΙΑΣ ΤΡΙΑΔΟΣ». 

ιγ) Την υπ’ αριθμ. 15/2004 θετική γνωμοδότηση του Υπη¬ 
ρεσιακού Συμβουλίου υπαλλήλων των Ο.Τ.Α. & Ν.Π. των 
ΟΤΑ Ν.ΚΑΣΤΟΡΙΑΣ (αριθμ. 4/2004 πρακτικό). 

ιδ) Την υπ’ αριθμ. 3805/5.8.2003 (ΦΕΚ 1249/τ.Β'/ 
2.9.2003) απόφασή μας περί σύστασης του αναφερόμε- 
νου Νομικού προσώπου, όπως τροποποιήθηκε με την υπ’ 
αριθμ. 4609/28.8.2003 (ΦΕΚ 1412/τ.Β'/1.10.2003) απόφα¬ 
σή μας, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Ν.Π. «Παιδικοί Σταθμοί Δήμου ΑΓΙΑΣ ΤΡΙΑΔΟΣ» Ν. 
ΚΑΣΤΟΡΙΑΣ ως εξής: 

ΑΡΘΡΟ Ιο 

ΣΚΟΠΟΣ ΠΑΙΔΙΚΩΝ ΚΑΙ 
ΒΡΕΦΟΝΗΠΙΑΚΩΝ ΣΤΑΘΜΩΝ 

Οι Παιδικοί και Βρεφονηπιακοί Σταθμοί που είναι κυ¬ 
ρίαρχα χώρος αγωγής και ασφαλούς διαμονής για παιδιά 
προσχολικής ηλικίας σκοπό έχουν: 

• Να παρέχουν ενιαία προσχολική αγωγή σύμφωνα με 
τα πλέον σύγχρονα επιστημονικά δεδομένα. 

• Να βοηθούν τα παιδιά να αναπτυχθούν ολόπλευρα, 
σωματικά, νοητικά, συναισθηματικά και κοινωνικά. 

• Να εξαλείφουν κατά το δυνατό τις διαφορές που προ¬ 
κύπτουν από το πολιτιστικό, οικονομικό και μορφωτικό 
επίπεδο των γονέων τους. 

• Να εξυπηρετούν τους γονείς και παράλληλα να τους 
ευαισθητοποιούν πάνω σε θέματα σύγχρονης παιδαγωγι¬ 
κής και ψυχολογίας. 

• Να βοηθούν τα παιδιά προσχολικής ηλικίας στην ομα¬ 
λή μετάβασή τους από το οικογενειακό στο σχολικό περι¬ 
βάλλον. 

• Να παρέχουν ημερήσια διατροφή και φροντίδα στα 
παιδιά που φιλοξενούν τηρώντας τους κανόνες υγιεινής. 

ΑΡΘΡΟ 2ο 

ΔΙΑΡΘΡΩΣΗ ΥΠΗΡΕΣΙΩΝ 

Το Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ 
ΑΓΙΑΣ ΤΡΙΑΔΟΣ» ορίζεται ως Διεύθυνση. 

Η Διεύθυνση του Ν.Π. αποτελείται από τα εξής Τμήμα¬ 
τα και Γ ραφεία: 

Α. Τμήματα Προσχολικής αγωγής 4 

• Παιδικού Σταθμού Μανιάκων 

• Παιδικού Σταθμού Λεύκης 

• Παιδικού Σταθμού Χιλιοδένδρου 

• Παιδικού Σταθμού Πενταβρύσου 

Β. Γ ραφείο Διοικητικού - Οικονομικού. 

ΑΡΘΡΟ 3ο 

ΑΡΜΟΔΙΟΤΗΤΕΣ ΔΙΕΥΘΥΝΣΗΣ 
ΤΜΗΜΑΤΩΝ ΚΑΙ ΓΡΑΦΕΙΩΝ 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του σταθμού, σύμφωνα με το αναλυτι¬ 
κό πρόγραμμα του Υπουργείου Παιδείας και γενικά μερι¬ 
μνά για την εύρυθμη λειτουργία του Νομικού προσώπου 
σύμφωνα με τον ισχύοντα κανονισμό. 

Β) Τα τμήματα Προσχολικής Αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το προσωπικό 
των σταθμών. 

Γ) Το γραφείο Διοικητικού - οικονομικού επιμελείται τις 
παντός είδους Διοικητικές και οικονομικές εργασίες του 
Σταθμού. 

ΑΡΘΡΟ 4ο 

ΚΑΘΗΚΟΝΤΑ ΠΡΟΣΩΠΙΚΟΥ 

Α) ΠΡΟΪΣΤΑΜΕΝΟΥ ΔΙΕΥΘΥΝΣΗΣ 

Ο Διευθυντής του Παιδικού Σταθμού ευθύνεται για την 
αποτελεσματική και αποδοτική εκτέλεση των λειτουργιών 
του Ν. Π. προγραμματίζοντας, οργανώνοντας, στελεχώνο¬ 
ντας τις επιμέρους δραστηριότητες, έτσι ώστε να εκπλη¬ 
ρώνονται οι περιοδικοί (ετήσιοι και μακροπρόθεσμοι) στό- 
χοιτου Ν. Π Δ.Δ. με βάση αντίστοιχα προγράμματα δράσης. 

Ειδικότερα ο προϊστάμενος Διεύθυνσης: 

• Έχει την εποπτεία όλων των Τμημάτων και Γ ραφείων 
του Νομικού Προσώπου και των Υπαλλήλων του Σταθμού 


ασκώντας όλες τις αρμοδιότητες που ορίζονται από τις κεί¬ 
μενες διατάξεις, παρακολουθεί και συντονίζειτο έργο τους. 

• Συμμετέχει στις συνεδριάσεις του Διοικητικού Συμ¬ 
βουλίου και εισηγείται θέματα χωρίς όμως δικαίωμα ψή¬ 
φου, στις περιπτώσεις που δεν είναι μέλος του Διοικητι¬ 
κού Συμβουλίου. 

• Φροντίζει για την εφαρμογή της κείμενης Νομοθε¬ 
σίας, του Κανονισμού λειτουργίας του σταθμού, των 
εγκυκλίων και οδηγιών του Δήμου και την εκτέλεση των 
αποφάσεων του Δ.Σ. και του Προέδρου. 

• Είναι αρμόδιος και επιμελείται σε συνεργασία με το 
σύνολο του παιδαγωγικού προσωπικού για την εφαρμογή 
των σύγχρονων απόψεων της παιδαγωγικής και της ψυ¬ 
χολογίας, όπως αυτές καθορίζονται κάθε φορά από το 
Υπουργείο παιδείας που είναι αρμόδιο για την προσχολι¬ 
κή αγωγή. 

• Συγκαλεί τουλάχιστον μια φορά τον μήνα το προσω¬ 
πικό του Σταθμού για συζήτηση και ενημέρωση σε γενι¬ 
κότερα θέματα που απασχολούν τον σταθμό και για προ¬ 
γραμματισμό των νέων δραστηριοτήτων, φροντίζοντας 
να μην παρακωλύεται η λειτουργία του σταθμού. 

• Συντάσσει την εμπιστευτική αλληλογραφία του σταθ¬ 
μού καθώς επίσης και την υπόλοιπη αλληλογραφία αυτού 
εφόσον δεν υπηρετεί υπάλληλος του κλάδου Διοικητικού, 
υπογράφει σε όλα τα έγγραφα εκείνα για τα οποία έχει 
εξουσιοδοτηθεί από τον πρόεδρο. 

• Τηρεί την σφραγίδα του σταθμού. 

• Φροντίζει για την υγιεινή κατάσταση των παιδιών σύμ¬ 
φωνα με τις οδηγίες του γιατρού. 

• Συνεργάζεται με τον υπάλληλο του κλάδου Διοικητι¬ 
κού και το Δ.Σ. για τη σύνταξη του ετήσιου προϋπολογι¬ 
σμού εσόδων και εξόδων του Σταθμού, τον απολογισμό 
και τον Ισολογισμό αυτού. 

• Είναι υπεύθυνος για τηντήρηση όλων των προβλεπο- 
μένων από το Νόμο βιβλίων και ο ίδιος τηρεί το εμπιστευ- 
τικό πρωτόκολλο. 

• Υπογράφει μαζί με τον πρόεδρο, τις μισθοδοτικές κα¬ 
ταστάσεις των αποδοχών του προσωπικού οι οποίες συ- 
ντάσσονται από τον διοικητικό υπάλληλο. 

• Ελέγχει, υπογράφει και θεωρεί όλες τις καταστάσεις 
πληρωμής του προσωπικού, τα χρηματικά εντάλματα και 
λοιπά παραστατικά πριν υπογραφούν από τον Πρόεδρο. 

• Καταρτίζει τις εκθέσεις υπηρεσιακής ικανότητας του 
προσωπικού του σταθμού. 

• Εισηγείται στον Πρόεδρο όλες τις υπηρεσιακές μετα¬ 
βολές του προσωπικού του σταθμού. 

• Ασκεί κάθε άλλη αρμοδιότητα η οποία πηγάζει από 
την γενικότερη αποστολή του, είτε δημιουργείται αυτοδί¬ 
καια από την άσκηση των καθηκόντων του, είτε ανατίθε¬ 
ται από τον Πρόεδρο του Δ.Σ. 

• Εισηγείται στο Δ.Σ. τις περιπτώσεις υπερωριακής 
απασχόλησης του προσωπικού του σταθμού. 

• Συντάσσει το μηνιαίο διαιτολόγιο σε συνεργασία με 
τους παιδαγωγούς και τον Παιδίατρο και το εισηγείται 
στον Πρόεδρο. 

• Εισηγείται για την έγκαιρη χορήγηση των προβλεπο- 
μένων από τις κείμενες διατάξεις παροχών σε όλους τους 
υπαλλήλους του Ν.Π. 

• Κρατεί τα κλειδιά των παιδικών σταθμών. 

• Είναι υπεύθυνος και εισηγείται στον Πρόεδρο του Δ.Σ. 
την επιμόρφωση και την μετεκπαίδευση των υπαλλήλων. 

• Είναι υπεύθυνος για την οργάνωση και την εκτέλεση 
προγραμμάτων εκπαίδευσης και επαγγελματικής εξειδί- 

κευσης των υπαλλήλων του Ν.Π. μετά από απόφαση του 
Δ.Σ. 

• Καθορίζει σε συνεργασία με το υπόλοιπο προσωπικό, 
την ώρα προσέλευσης και αποχώρησής του φροντίζο¬ 
ντας για την ομαλή λειτουργία του σταθμού. 

• Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στους σταθμούς. 

• Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

Β) ΠΡΟΪΣΤΑΜΕΝΟΥ ΤΜΗΜΑΤΟΣ ΠΡΟΣΧΟΛΙΚΗΣ ΑΓΩ¬ 
ΓΗΣ 

Είναι υπεύθυνος: 

• Για την εύρυθμη λειτουργία του τμήματος και την τή¬ 
ρηση του κανονισμού. 

• Για την παροχή σωστής προσχολικής αγωγής στα φι¬ 
λοξενούμενε νήπια και βρέφη σε συνεργασία με το παι¬ 
δαγωγικό προσωπικό. 

• Εποπτεύει όλο το προσωπικό του τμήματος για την 
σωστή εκτέλεση των καθηκόντων του. 

• Εισηγείται στην Διεύθυνση τις ανάγκες του τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

• Είναι υπεύθυνος για τις συγκεντρώσεις προσωπικού 
και γονέων. 

• Τηρεί όλα τα απαραίτητα βιβλία. 

• Κρατείτο κλειδιά του σταθμού και της αποθήκης. 

• Εκδίδει και συνυπογράφει με τον μάγειρα τα δελτία 
εξαγωγής υλικού. 

• Συνεργάζεται με τον Διευθυντή για τον καθορισμό της 
ποσότητας των αναγκαίων τροφίμων και των λοιπών υλι¬ 
κών. 

• Καταχωρεί κάθε μέρα στα διαχειριστικά βιβλία τις ει¬ 
σαγωγές και εξαγωγές τροφίμων και λοιπών υλικών. 

• Είναι υπόλογος και υπεύθυνος για το κάθε φύσεως 
υλικό του τμήματος του. 

• Επιμελείται για τον εφοδιασμό του τμήματος του 
όσων αφορά τα αναγκαία τρόφιμα λοιπά είδη και υλικά 
καθώς και την καλή φύλαξη και συντήρηση και διάθεση 
αυτών. 

• Απασχολεί τμήμα νηπίων σύμφωνα με το ημερήσιο 
πρόγραμμα του κανονισμού του Νομικού προσώπου εάν 
υπάρχει έλλειψη προσωπικού. 

ΒΊα ΠΑΙΔΑΓΩΓΙΚΟΥ ΠΡΟΣΩΠΙΚΟΥ 

• Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών ανάλογα με την ηλικία 
τους. 

• Εισηγούνται στον προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη και ευθύνο- 
νται για την είσοδο κάθε ατόμου σ’ αυτές. 

• Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

• Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

• Αναλαμβάνουν διαδοχικά όλα τα τμήματα - τάξεις του 
παιδικού ή βρεφονηπιακού σταθμού. 

• Διατηρούν επαφή με τους γονείς ή τους κηδεμόνες 
και τους ενημερώνουν για την συμπεριφορά και την ψυ¬ 
χοσωματική υγεία των παιδιών του τμήματος τους. 

• Βοηθούν τον προϊστάμενο κατά τις ώρες που δεν 
απασχολούνται με τα παιδιά, στη διοικητική εργασία, σε 


περίπτωση που δεν υπηρετεί υπάλληλος του κλάδου του 
Διοικητικού. 

• Οι εβδομαδιαίες ώρες εργασίας του προσωπικού κα¬ 
θορίζονται σε 30 ώρες. (Π.Δ. 588/1988 ΦΕΚ246/Α). 

• Είναι υπεύθυνοι για την παραλαβή - φύλαξη και πα¬ 
ράδοση των βρεφών και νηπίων. 

ΒΊβ. ΚΑΘΗΚΟΝΤΑ ΒΟΗΘΟΥ ΒΡΕΦΟΝΗΠΙΟΚΟΜΟΥ 

• Συνοδεύουν τα νήπια με το σχολικό αυτοκίνητο εφό¬ 
σον υπάρχει. 

• Επιλαμβάνονται της σωματικής καθαριότητας των 
βρεφών και φροντίζουν για την ανάπαυση τους. Επίσης, 
όποτε παραστεί ανάγκη επιλαμβάνονται της σωματικής 
καθαριότητας των νηπίων και σε περίπτωση έλλειψης ή 
απουσίας τους την υποχρέωση αυτή αναλαμβάνει υπάλ¬ 
ληλος βοηθητικών εργασιών. 

• Βοηθούν το παιδαγωγικό προσωπικό σε όλα τα καθή¬ 
κοντα του και ακολουθούν τις οδηγίες που παίρνουν από 
αυτό. 

Β 2. ΚΑΘΗΚΟΝΤΑ ΜΑΓΕΙΡΟΥ 

• Είναι υπεύθυνος για το μαγειρείου για την επιμελημέ¬ 
νη και έγκαιρη Παρασκευή του φαγητού σύμφωνα με το 
διαιτολόγιο. 

• Επιμελείται ιδιαιτέρως για τηντήρηση όλωντωνόρων 
υγιεινής στους χώρους παρασκευής φαγητού, εισηγού- 
μενος κάθε σχετικό μέτρο. 

• Παραλαμβάνει καθημερινά από τον διαχειριστή βάσει 
υπηρεσιακού σημειώματος την αναγκαία ποσότητα υλι¬ 
κών για το ημερήσιο φαγητό με βάση το διαιτολόγιο και 
φροντίζει το σχετικό δελτίο. 

• Φροντίζει για το σερβίρισμα του πρωινού, προγεύμα¬ 
τος και γεύματος και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως ως και 
για την υγιεινή των χώρων του μαγειρείου, ευθυνόμενη 
για κάθε απώλεια ή αδικαιολόγητη καταστροφή. 

• Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειρείου 

• Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη του χώρου αποθήκευσης αυ¬ 
τών. 

• Στις παραπάνω εργασίες βοηθείται από τον βοηθό 
μαγείρου ή το προσωπικό καθαριότητας με υπόδειξη του 
προϊσταμένου. Σε περίπτωση απουσίας ή κωλύματος του 
μάγειρα τα καθήκοντα του εκτελεί ο βοηθός μαγείρου ή 
το βοηθητικό προσωπικό, με εντολή του Διευθυντή. 

Β 2 α. ΚΑΘΗΚΟΝΤΑ ΒΟΗΘΟΥ ΜΑΓΕΙΡΑ 

• Βοηθά τον μάγειρα στη προετοιμασία και παρασκευή 
του φαγητού, στη διανομή του, στη συγκέντρωση και κα¬ 
θαριότητα των ειδών εστίασης καθώς και στη καθαριότη¬ 
τα του μαγειρείου και της τραπεζαρίας. 

• Με τις υποδείξεις των παιδαγωγών βοηθά τα παιδιά 
την ώρα του φαγητού, σεβόμενο τους ατομικούς τους 
ρυθμούς. 

• Εκτελεί κάθε άλλη βοηθητική εργασία με υπόδειξη 
του προϊσταμένου και αναπληρώνει τον μάγειρα σε περί¬ 
πτωση απουσίας ή κωλύματος. 

Β3. ΚΑΘΗΚΟΝΤΑ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
(ΒΟΗΘ. ΕΡΓΑΣΙΩΝ) 

• Εκτελούντις εργασίες καθαριότητας όλων των εσω¬ 
τερικών και εξωτερικών χώρων του παιδικού σταθμού. 

• Είναι αποκλειστικά υπόλογοι για τον γενικό ιματισμό 

του σταθμού που παραλαμβάνουν από τον υπάλληλο του 
κλάδου Διοικητικού - Οικονομικού εκτός εκείνου που χρη¬ 
σιμοποιείται από το παιδαγωγικό προσωπικό και είναι υπο¬ 
χρεωμένο για την καλή συντήρηση και φύλαξη, είναι δε 
υπόλογο για αδικαιολόγητη απώλεια ή καταστροφή αυτού. 

• Βοηθά το μάγειρα στην προετοιμασία του φαγητού, 
σε περίπτωση που δεν υπάρχει βοηθός, με υπόδειξη του 
προϊσταμένου. 

• Φροντίζουν για την διανομή του φαγητού και παρευ- 
ρίσκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού, 
εξασφαλίζοντας υγιεινή και ασφαλή παραμονή στο χώρο. 

• Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
και σκευών του σταθμού. 

• Βοηθούν τα νήπια κατά την προετοιμασία ανάπαυσής 
τους και κατά την αποχώρηση. 

• Σε περίπτωση ασθένειας ή κωλύματος του μαγείρου 
ή υπαλλήλου του ιδίου κλάδου εκτελούν τα καθήκοντα 
αυτών εκ περιτροπής με υπόδειξη του προϊσταμένου του 
τμήματος. 

• Παρευρίσκονται στο χώρο που πλένονται τα νήπια 
προκειμένου να φροντίσουν για την ασφάλειά τους και να 
τα βοηθήσουν. 

• Εκτελούν κάθε άλλη εργασία καθ’ υπόδειξη του προϊ¬ 
σταμένου. 

Γ. ΚΑΘΗΚΟΝΤΑ ΥΠΑΛΛΗΛΟΥ ΓΡΑΦΕΙΟΥ ΔΙΟΙΚΗΤΙ¬ 
ΚΟ Υ-01ΚΟ Ν Ο ΜIΚΟΥ 

• Εκτελεί χρέη γραμματέα στο Διοικητικό Συμβούλιο 
του Σταθμού και καταχωρεί τις αποφάσεις που λαμβάνο- 
νται από αυτό στο βιβλίο Πρακτικών Συνεδριάσεων του 
Δ.Σ. 

• Ενημερώνει, κάθε μέρα, τον Διευθυντή για τα παρό¬ 
ντα στο Σταθμό παιδιά. 

• Ενημερώνει τον Διευθυντή για την προμήθεια και τον 
έγκαιρο εφοδιασμό του Σταθμού μετά αναγκαία τρόφιμα 
και λοιπά υλικά, και είναι υπεύθυνος για την καλή φύλαξη, 
συντήρηση και διάθεση του υλικού σύμφωνα με τις εκά- 
στοτε αποφάσεις του Δ.Σ. 

• Εκδίδει και συνυπογράφει μαζί με την Διευθύντρια τις 
διπλότυπες αποδείξεις είσπραξης. 

• Τηρείτο Μητρώο νηπίων το οποίο και ενημερώνει. 

• Τηρεί όλα τα διαχειριστικά βιβλία. 

• Καταχωρεί κάθε μέρα, στα διαχειριστικά βιβλία τις ει¬ 
σπράξεις και πληρωμές που πραγματοποιούνται κάθε 
φορά ευθυνόμενος για την καλή τήρηση και έγκαιρη κα- 
ταχώρηση στα βιβλία αυτά των απαιτούμενων εγγραφών. 

• Εκδίδει και συνυπογράφει μαζί με τον Πρόεδρο και 
τον Διευθυντή τις απαραίτητες επιταγές. 

• Συγκεντρώνει όλα τα απαραίτητα δικαιολογητικά, βά¬ 
σει των οποίων εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου και τον Διευθυντή. 

• Είναι Υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

• Είναι υπεύθυνος για την τήρηση γενικά των λογαρια¬ 
σμών, την συγκέντρωση των παραστατικών στοιχείων της 
διαχείρισης και την φύλαξη και ταξινόμηση των δικαιολο- 
γητικών εισπράξεων και πληρωμών έτσι που να είναι ευ¬ 
χερής ο έλεγχος σε οποιοδήποτε χρόνο. 

• Μεριμνά για την έγκαιρη κατάθεση των σχετικών 
χρηματικών ποσών στο λογαριασμό που τηρείται σε Πι¬ 
στωτικό Ίδρυμα. 


• Συνεργάζεται με τον Διευθυντή για την κατάρτιση του 
προϋπολογισμού εσόδων και εξόδων καθώς και του απο¬ 
λογισμού και ισολογισμού του Σταθμού. 

• Είναι υπεύθυνος και οφείλει να παρακολουθεί όλες 
τις διαχειριστικές πράξεις του Σταθμού. 

• Συντάσσει την αλληλογραφία του Ιδρύματος, εκτός 
της εμπιστευτικής αλληλογραφίας. 

• Τηρείτο Αρχείο του Σταθμού, την κείμενη Νομοθεσία, 
τον Κανονισμό λειτουργίας του Σταθμού και τις εγκύκλιες 
οδηγίες του Υπουργείου, πλην του αρχείου εμπιστευτι- 
κής αλληλογραφίας. 

• Εκτελεί κάθε εξωτερική εργασία του Σταθμού. 

• Συντάσσει και υπογράφει τις μισθοδοτικές καταστά¬ 
σεις του προσωπικού. 

• Εκτελεί κάθε άλλη εργασία με υπόδειξη του Διευθυντή. 

• Σε περίπτωση που δεν υπηρετεί στον Σταθμό υπάλ¬ 
ληλος του κλάδου αυτού ή υπηρετεί αλλά απουσιάζει ή 
κωλύεται, τα καθήκοντα του ασκεί ο Διευθυντής ή ο Τμη- 
ματάρχης προσχολικής αγωγής εφόσον απαλλαγεί από 
τα καθήκοντα της παροχής προσχολικής αγωγής. 

ΑΡΟΡΟ 5ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 

Με τυπικό προσόν Πτυχίο Τ.Ε. I Βρεφονηπιοκομίας 
Θέσεις: 7 
Βαθμός: Δ-Α 

2. ΚΛΑΔΟΣ Τ.Ε. ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 1 

Βαθμός: Δ-Α 

3. ΚΛΑΔΟΣ Δ.Ε. 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
Θέσεις: 4 

Βαθμός: Δ-Α 

4. ΚΛΑΔΟΣ Δ.Ε. 32 ΜΑΓΕΙΡΩΝ 
Θέσεις: 4 

Βαθμός: Δ-Α 

5. ΚΛΑΔΟΣ Υ.Ε. 14 ΒΟΗΘΗΤΙΚΟΥ ΠΡΟΣΩΠΙΚΟΥ(Βοη- 
θός μαγείρου) 

Θέσεις: 2 
Βαθμός: Ε-Β 

6. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 4 

Βαθμός: Ε-Β 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. Τ.Ε. ΝΗΠΙΑΓΩΓΩΝ (Προσωρινός) 

Θέσεις: 1 

2. Τ.Ε. ΒΡΕΦΟΝΗΠΙΟΚΟΝΟΜΙΑΣ 
Θέσεις: 2 

1. Δ.Ε. 1 Βοηθών Νηπιαγωγών 
Θέσεις: 1 

2. Υ.Ε 14 ΒΟΗΘΩΝ ΜΑΓΕΙΡΩΝ 
Θέσεις: 3 

3. Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 3 

Οι θέσεις των κλάδων Τ.Ε. Νηπιαγωγών (προσωρινός), 
και Τ.Ε. Βρεφονηπιοκονομίας μετατρέπονται μόλις κενω¬ 
θούν με οποιοδήποτε τρόπο σε θέσεις κλάδου Τ.Ε. 9 Βρε¬ 
φονηπιοκόμων σύμφωνα με τις διατάξεις του άρθρου 35 
του Ν. 2646/1998. 

Το νομικό πρόσωπο μπορεί να προβεί στην πρόσληψη 

προσωπικού με σύμβαση Ι.Δ. ορισμένου χρόνου για την 
κάλυψη εποχικών - παροδικών και πρόσκαιρων αναγκών. 
Η απασχόληση του προσωπικού αυτού θα γίνεται σύμ¬ 
φωνα με τις διατάξεις του άρθρου 27 του Ν.2190/1994. 

Ο αριθμός εργαζομένων με αυτή τη σχέση εργασίας κα¬ 
θορίζονται ως εξής: 

Γ. ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ Ι.Δ. 
ΟΡΙΣΜΕΝΟΥ ΧΡΟΝΟΥ. 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ 

Θέσεις: 2 

2. ΚΛΑΔΟΣ Δ.Ε. 32 ΜΑΓΕΙΡΩΝ 

Θέσεις: 2 

1. ΚΛΑΔΟΣ Υ.Ε. 14 ΒΟΗΘΩΝ ΜΑΓΕΙΡΩΝ 

Θέσεις: 1 

2. ΚΛΑΔΟΣ Υ.Ε. 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

Θέσεις: 2 

Δ. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

1. Μία (1) θέση παιδιάτρου 

2. Μία (1) θέση παιδοψυχολόγου 

ΑΡΘΡΟ 6ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά το οποίο θα υπηρετούν στο Νομι¬ 
κό Πρόσωπο υπάλληλοι των κλάδων Τ.Ε. Νηπιαγωγών 
(προσωρινός) και Τ.Ε. Βρεφονηπιοκονομίας ως προϊστάμε¬ 
νοι της Διεύθυνσης καθώς και των Τμημάτων προσχολικής 
αγωγής επιλέγονται από τους κλάδους Τ.Ε. Νηπιαγωγών 
(προσωρινός) Τ.Ε. Βρεφονηπιοκονομίας και Τ.Ε.9 βρεφο¬ 
νηπιοκονομίας. Μετά την κατάργηση των προσωποπαγών 
θέσεων προϊστάμενοι κρίνονται κατά αποκλειστικότητα 
υπάλληλοι του κλάδου Τ.Ε.9 Βρεφονηπιοκονομίας. 

ΑΡΘΡΟ 7ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 8ο 

Το Νομικό πρόσωπο μπορεί να έχει συνεργάτες με σύμ¬ 
βαση μίσθωσης έργου τα καθήκοντα και οι υποχρεώσεις 
των οποίων αναφέρονται στον κανονισμό Λειτουργίας και 
στη σύμβαση έργου. 

ΑΡΘΡΟ 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσης 
εργασίας καθώς και ορισμένο επιπλέον αριθμό θέσεων 
για την κάλυψη υφισταμένων και μελλοντικών αναγκών 
των υπηρεσιών του Ν.Π.Δ.Δ. Το προσωπικό που έχει με- 
ταταγεί από το Υπουργείο Υγείας Πρόνοιας με το 
Ν.2880/2001 και το Ν. 3106/03 (ΦΕΚ 30/τ.Α'/10-02-2003) 
εξακολουθεί να διέπεται από το ασφαλιστικό και συντα- 
ξιοδοτικό καθεστώς του Δημοσίου και την ίδια επικουρική 
ασφάλιση (Μ.Τ.Π.Υ. -Τ.Π.Δ.Υ. -Τ.Ε.Α.Δ.Υ. κλπ.) 

Όλη η εφεξής υπηρεσία στο νέο Νομικό Πρόσωπο, θεω¬ 
ρείται ως πραγματική και συντάξιμη υπηρεσία ή ως χρό¬ 
νος ασφάλισης, κατά περίπτωση που διανύθηκε στην υπη¬ 
ρεσία από την οποία μετατάχθηκαν (άρθρο 7 παρ. 2,3 του 
Ν. 2703/1999). 

Κατά την διάρκεια της θητείας των υπαλλήλων του Νο¬ 


μικού Προσώπου δεν μπορούν να καταργηθούν οι θέσεις 
τις οποίες κατέχουν, 

Η κατανομή του προσωπικού στις διευθύνσεις - τμήμα¬ 
τα - γραφεία γίνεται πάντοτε με απόφαση του Προέδρου 
του Δ.Σ. του Ν.Π.Δ.Δ., ανάλογα με τις ανάγκες των υπη¬ 
ρεσιών, τα προσόντα των υπαλλήλων, την πείρα και τις 
γνώσεις αυτών σε ειδικά αντικείμενα, κατά την οποία κα¬ 
τανομή θα εξετάζονται και τυχόν ειδικές ανάγκες των 
υπαλλήλων (μητέρες ανηλίκων τέκνων, έγκυες γυναίκες, 
τόπος διαμονής κλπ.) 

Π ροϊστάμενοι Διευθύνσεων - Τ μη μάτων και Γ ραφείων ορί¬ 
ζονται πάντοτε με απόφαση Προέδρου του Δ.Σ. οι κρινόμε- 
νοι από το αρμόδιο Υπηρεσιακό Συμβούλιο υπάλληλοι ανα- 
πληρούμενοι σε περίπτωση απουσίας ή κωλύματος από τον 
κατά βαθμό αρχαιότερο υπάλληλο της αυτής Υπηρεσίας. 

Κάθε άλλη λεπτομέρεια λειτουργίας των επιμέρους 
υπηρεσιών, μη προβλεπομένης από τον παρόντα Οργανι¬ 
σμό ρυθμίζεται με τον κανινισμό λειτουργίας του Ν.Π.Δ.Δ. 

Από την ψήφιση του παρόντος Ο.Ε.Υ.προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου οικονομικού έτους 2004 ύψους 350.000,00 ευρώ 
και των επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 10 Νοεμβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθ. 7415 (4) 

Τροποποίηση Οργανισμού Εσωτερικής Υπηρεσίας, Δή¬ 
μου Μαργαριτίου Νομού Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 8 παρ 5 του Ν. 2307/1995. 

2. Την υπ’ αριθμ. 91/2004 απόφαση του Δημοτικού Συμ¬ 
βουλίου Μαργαριτίου Νομού Θεσπρωτίας. 

3. Το υπ’ αριθμ. 7/2004 πρακτικό του Υπηρεσιακού Συμ¬ 
βουλίου του άρθρου 8 του Ν. 2307/1995, στο οποίο δια¬ 
τυπώνεται η σύμφωνη γνώμη για την τροποποίηση του 
Ο.Ε.Υ. του Δήμου Μαργαριτίου. 

4. Τον ισχύοντα Οργανισμό Εσωτερικής Υπηρεσίας, του 
Δήμου Μαργαριτίου, αποφασίζουμε: 

Επικυρώνουμε την υπ’ αριθμ. 91/2004 απόφαση του Δη¬ 
μοτικού Συμβουλίου Μαργαριτίου, μεην οποία τροποποι¬ 
είται ο Οργανισμός Εσωτερικής Υπηρεσίας του Δήμου 
Μαργαριτίου, ως εξής: 

ΚΕΦΑΛΑΙΟ Α': ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗ¬ 
ΡΕΣΙΩΝ 

ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ, προστίθεται πα¬ 
ράγραφος ως εξής: 4. Συστήνεται αυτοτελές Γραφείο 
ΚΕΝΤΡΟ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) Δήμου 
Μαργαριτίου, υπαγόμενο στο Δήμαρχο. 

Αποστολή και αρμοδιότητες του Κ.Ε.Π. είναι αυτές που 
ορίζονται με τις διατάξεις του άρθρου 31 του Ν. 
3013/2002 και των Σχετικών Υπουργικών Αποφάσεων. 

ΚΕΦΑΛΑΙΟ Δ': ΟΡΓΑΝΙΚΕΣ ΘΕΣΕΙΣ 

Συστήνονται δύο (2) θέσεις μόνιμου προσωπικού, κατη¬ 
γορίας Π.Ε. για τις ανάγκες λειτουργίας του Κ.Ε.Π. 

Ως προς τα λοιπά ισχύει ο υφιστάμενος Οργανισμός 
Εσωτερικής Υπηρεσίας του Δήμου. 

Από την παρούσα απόφαση προκαλείται πρόσθετη δα¬ 
πάνη ύψους 21.120.00 ευρώ σε βάρος του προϋπολογι¬ 
σμού του Δήμου Μαργαριτίου η οποία θα καλυφθεί από πι¬ 
στώσεις του ΥΠ.ΕΣ.Δ,Δ.Α., που θα διατεθούν για τη λει¬ 
τουργία των Κ.Ε.Π. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 29 Νοεμβρίου 2004 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 
-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού στην ΜΕΛΛΟΥ ΑΓΓΕΛΙΚΗ του Γεωργίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 6355/10.12.2004 απόφαση του Νομάρ¬ 
χη Αθηνών χορηγείται στην ΜΕΛΛΟΥ ΑΓΓΕΛΙΚΗ του Γεωρ¬ 
γίου άδεια άσκησης επαγγέλματος Κοινωνικού Λειτουργού. 

Ο Νομάρχης κ.α.α. 

Ο Βοηθός Νομάρχης 
ΛΕΩΝΙΔΑΣ ΑΝΩΜΕΡΙΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 1773/1.12.2004, σελ. 22935, τεύχος Δεύτερο, 
στο οποίο δηρσιεύτηκε η Φ. 20138/οικ. 29224/2023/ 
23.1.2004 απόφαση του Υπουργού Απασχόλησης και Κοι¬ 
νωνικής Προστασίας ανακαθορισμού του αριθμού των 
μελών του Διοικητικού Συμβουλίου του Ταμείου Αρωγής 
Υπαλλήλων Αστυνομίας Πόλεων (ΤΑΥΑΠ), γίνεται η εξής 
διόρθωση: 

Από το εσφαλμένο «θ. Έναν ειδικό στα οικονομικά που 
διορίζεται από τον Υπουργό Απασχόλησης και Κοινωνι¬ 
κής Προστασίας, με τον αναπληρωτή του 
ι. Έναν εκπρόσωπο των συνταξιούχων, 
κ. Έναν ειδικό στα θέματα διοίκησης, που διορίζεται 
από τον Υπουργό Απασχόλησης και Κοινωνικής Προστα¬ 
σίας, με τον αναπληρωτή του», 
στο ορθό «θ. Έναν εκπρόσωπο των συνταξιούχων». 

(Από το Υπ. Απασχόλησης 
και Κοινωνικής Προστασίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




